
Oppstart og gjennomføring av Tidlig og tett på
Hvordan få til en god oppstart og gjennomføring? 
Det kontinuerlige arbeidsmiljøarbeidet krever tid, innsats og systematikk. Leder med personalansvar er ansvarlig for dialog og oppfølging av ansatte med hyppig gjentagendefravær, men leder får ikke til resultater alene. 
Det bør derfor i Tidlig og tett på etableres et team på virksomhetsnivå, kalt «Leders støttespillere». Teamet er en operativ arbeidsgruppe med representanter fra HR/HMS og NAV Arbeidslivssenter. NAV Arbeidslivssenter bistår virksomheten med veiledning, opplæring og støtte i det forebyggende arbeidsmiljøarbeidet. NAV-kontoret kan gi generell veiledning om aktuelle arbeidsrettede tiltak og virkemidler.
Arbeidsgruppen ledes av en ressursperson fra HR/HMS eller NALS. 
I tillegg skal tillitsvalgte og verneombud involveres i forankring, informasjonsarbeid og gjennomføring. 

Forankring, rigg og oppstart
Forankre i virksomhetsledelse at Tidlig og tett på som metodikk skal iverksettes og gjennomføres. Gjennomgang av metodikken, dialog om ressursbruk, roller og ansvarsfordeling samt etablering av plan for progresjon, evaluering og justering.
Informere og involvere tillitsvalgte og verneombud, både på virksomhetsnivå.
Informere og involvere medarbeidere. Bruk allerede etablerte kommunikasjonskanaler og møter. Det er viktig å formidle målet med Tidlig og tett på; all oppfølging forutsetter en overordnet målsetning om at sykefraværet skal reduseres på sikt eller hindre frafall fra arbeidslivet. Målet er å få en avklaring på hva den ansatte kan klare.
Etablering av arbeidsgruppe «Leders støttespillere». 
Her inviteres sentrale personer fra HR-HMS, NAV Arbeidslivssenter og NAV lokal. Arbeidsgruppen ledes av en ressursperson som sikrer innkalling til faste møter, referat og at alle involverte er informert og medvirker.
Siden medarbeiderne kan tilhøre ulike NAV-kontor, kan arbeidsgruppen ha én kontaktperson fra NAV-kontoret. Rollen er å gi generell veiledning om aktuelle arbeidsrettede tiltak og virkemidler.
Arbeidsgruppens hovedoppgaver er: 
· Sikre løpende informasjon til alle involverte, inkludert virksomhetsledelse
· Løfte status og problemstillinger inn til HAMU/AMU/overordnet ledelse
· Gjennomgå og vurdere eksisterende rutiner og retningslinjer (sykefravær, tilrettelegging, helsemessig omplassering og utprøving)
· Veilede og gi opplæring til ledere, tillitsvalgte og verneombud gjennom prosessen 
· Bistå ledere i konkrete problemstillinger knyttet til individuell oppfølging av medarbeidere
· Etablere samhandlings- og læringsarenaer for ledere (saksverksteder, lederforum og e-læring)


Opplæring og ferdighetstrening for ledere 
Innhold: 
· Kommunikasjon og hvordan få til den vanskelige samtalen. 
· Juridiske rammer: tilrettelegging, omplassering, leders styringsrett og handlingsrom, konflikt og konflikthåndtering.
· Partssamarbeid som verktøy i det forebyggende arbeidsmiljøarbeidet.
· Sentrale begreper, rettigheter og plikter. Roller, ansvar og muligheter.
· Risikovurdering på HMS-området i virksomheten.

Leder med personalansvar gjennomfører «Workshop for partssamarbeid» med sine tillitsvalgte og verneombud. Gjennomføringen ledes av ressursperson fra arbeidsgruppen. 
En stor del av gevinsten i Tidlig og tett på ligger i at tillitsvalgte og verneombud er pådrivere og medspillere hele veien. Målet er å avklare, redusere og forebygge langvarige og/eller hyppig gjentagendefravær. Da må alle involverte, også medarbeidere, tro på innsatsen som legges ned og se gevinstene, også de som kommer over tid. 

Leders medarbeideroppfølging
Tidlig og tett på har systematisert oppfølgingen av medarbeidere. Metoden omfatter både nærværssamtaler og samtaler med medarbeidere som har hyppig, gjentagendefravær. 
Systematisk oppfølging av medarbeidere med hyppig, gjentagende sykefravær
Oppfølgingen starter med en analyse av fraværet. Leder og medarbeider lager deretter en plan med tydelige mål, tiltak og tidspunkt for videre oppfølging. Faste rutiner og jevnlig dialog sikrer at oppfølgingen blir systematisk og forutsigbar for medarbeideren, lederen og arbeidsmiljøet.
Målet er å finne gode og realistiske løsninger, legge til rette for en arbeidshverdag som er tilpasset medarbeiderens arbeidsevne og forebygge langvarig fravær og frafall fra arbeidslivet. Virksomheten må derfor ha tydelige rutiner som er kjent, lett tilgjengelige og brukes i praksis.
Maler og støttemateriell for oppfølgingen finnes på nettsiden Tidlig og tett på.
På de neste sidene finner du en trinnvis beskrivelse av oppfølgingen. Tabellene viser også aktuelle maler, verktøy og støttefunksjoner:
· analyse og vurdering av sykefraværet
· oppstart av dialog og utarbeidelse av mål
· faste oppfølgingssamtaler, evaluering og avslutning

Sykefraværsanalyse
	Aktivitet
	Hvordan
	Verktøy /Hvem kan bistå

	Identifisere medarbeidere som har 25 sykedager eller mer 
	Statistikk over ansatte med 25 fraværsdager eller mer det siste året tas ut hvert halvår.
Virksomhetsleder og leder med personalansvar har ansvar for dette. 
	Bruke eksisterende verktøy/system i foretaket.
Foretaket må identifisere hvem som skal være ansvarlig for å ta ut denne statistikken.

	Vurdering av fraværet
	Nærmeste leder foretar en første gjennomgang av oversikten. 
Leder vurderer hvem som har hyppig, gjentakende fravær, og hvem som har fravær i en avgrenset periode. Ved behov vurderes fraværet de siste tre årene.
Medarbeidere med hyppig, gjentagende fravær skal følges opp. 
	

	Analyse av fraværet
	Analyser fraværet de siste tre årene for medarbeidere med hyppig, gjentakende sykefravær.
Se på antall egenmeldingsdager og legemeldte fraværsdager, og vurder mulige mønstre knyttet til ukedager, vakter, helger og ferier.
Noen foretak vil ha systemer som kan gi denne informasjonen, andre ganger må man manuelt skrive det ned. Det bør sees på fraværet de siste tre år for å få et bedre bilde av fraværet.
	Tidlig og tett på: 3.1 Maler (for ledere)

	
Leder med personalansvar vurderer alternativer (A, B, C) for videre oppfølging 
	A: Har allerede pågående oppfølging med plan og tidfestede tiltak. Ved langtidssykemelding er lovpålagte plikter i oppfølgingen ivaretatt.
	

	
	B: Pågående eller tidligere oppfølging har stoppet opp eller ikke ført til fremgang. Oppfølging gjenopptas, systematiseres og/eller intensiveres.
	

	
	C: Det er ikke noen plan for oppfølging av hyppig, gjentagende sykefravær mellom arbeidsgiver og medarbeider, oppfølging må igangsettes/gjennomføres
	

	Oppfølging
	Virksomhetsleder skal minimum hver tredje måned få en status på oppfølgingen som foregår. Det avtales på forhånd hvordan og hvor status gis, eksempelvis skriftlig, i ledermøter, i individuelle samtaler, e.l.
	




Oppstart av dialog og mål
	Aktivitet
	Hvordan
	Verktøy /Hvem kan bistå

	Vurder hensiktsmessig fremgangsmåte i oppfølgingen
	

	Alternativ A
	Vurder om pågående oppfølging oppleves hensiktsmessig for begge parter. Bruk gjerne verktøy som henvises til i dette forløpet som hjelp i oppfølgingen. Hensikten er å se på muligheter for å redusere sykefraværet og/eller gjøre gjentagendesporadisk fravær mer forutsigbart.
	Unntak fra arbeidsgiver-perioden

	Alternativ B/C:
Starte arbeidet med oppfølging
	Leder innkaller til oppstartssamtale og legger ved mal for referat og veileder for medarbeideren.
Agenda:
· Starte dialog
· Gjennomgang av fravær ved hjelp av analyseskjema
· Identifisere mål på nåværende tidspunkt (dette kan det bli aktuelt å forandre på ett senere tidspunkt)
· Lage plan med tidfestede tiltak hvis aktuelt
Planen skal i tillegg inneholde tidsplan for videre oppfølging, og en vurdering av aktuelle interne eller eksterne aktører som skal delta i møte neste gang.
	Tidlig og tett på: 3.1 Maler (for ledere)

Tidlig og tett på: 3.3 Veileder for oppstartssamtale (for ansatte)
Tidlig og tett på: 3.2 Veileder for oppstartssamtale (for ledere)
Tilrettelegging på arbeidsplassen - nav.no


Mål for oppfølgingen
	Felles mål
	All oppfølging forutsetter en overordnet målsetning om at sykefraværet skal reduseres på sikt og/eller forebygge frafall fra arbeidslivet. Dette gjennom å legge til rette for en bedre arbeidshverdag som samsvarer med den ansattes arbeidshelse. Utgangspunktet for all oppfølging bør være at den ansatte kan mestre å stå i ordinær stilling, alternativt annen stilling i foretaket.
	




	Arbeidsrelatert fravær
	Hvis det i samtale med den ansatte kommer frem at sykefraværet er arbeidsrelatert, stilles det skjerpede krav til leder. Arbeidsrelatert sykefravær kan være et tegn på at arbeidsforholdene er i strid med Arbeidsmiljøloven.
Den ansatte må, så konkret som mulig, redegjøre for hvilke forhold på arbeidsplassen som fører til helseplager.
Leder vurderer hvorvidt disse forholdene den ansatte utsettes for brudd på Arbeidsmiljøloven. Ved brudd på Arbeidsmiljøloven skal dette rettes opp i og virksomhetens egne retningslinjer legges til grunn. 
Arbeidsgiver har plikt til å sende skademelding til NAV når en arbeidstaker blir påført skade eller sykdom som kan gi rett til yrkesskadedekning, dette må vurderes ved arbeidsrelatert sykefravær.

Forholdene bør tas opp i foretakets HMS-struktur, og tillitsvalgt og verneombud tas med på råd, sammen med leder vurderer de om det bør settes i gang et arbeid for å bedre det generelle arbeidsmiljøet.
Uavhengig av om sykefraværet er arbeidsrelatert eller ikke, skal den ansatte ha en individuell oppfølging av nærmeste leder.

	Oversikt verktøy forebyggende arbeidsmiljø
Interne rutiner i virksomheten om arbeidsrelatert skade/fravær

Les mer om arbeidsrelaterte plager: Arbeidsmiljø - Arbeidstilsynet



	Mål 1: 
Fortsette i egen stilling med nåværende arbeidsoppgaver
	Målet fordrer at helseplagene som fraværet skyldes er midlertidige og at det er forventet bedring. Eller at de er av en slik art at det vil være forenlig å fortsette i ordinær stilling. Leder og ansatt blir enige om hvilke forventninger en har til reduksjon av sykefraværet etter endt oppfølging. 
Aktuelle tiltak: midlertidig tilrettelegging med hensyn til bedring av helseplagene. Det utarbeides avtale om midlertidig tilrettelegging og oppfølging, med plan om nedtrapping av tilrettelegging.
Ved kroniske plager og forventning om sporadisk fravær, må dialogen omhandle om det finnes andre muligheter som øker den ansattes tilstedeværelse på jobb, også innenfor målet om å fortsette i egen stilling med nåværende arbeidsoppgaver.
	Tidlig og tett på 3.1 Maler (for ledere) - Arbeidsoppgaveskjema



Ansatt er sykmeldt - nav.no unntak fra arbeidsgiveransvaret


	Mål 2: 
Annen stilling på egen arbeidsplass
	Annen stilling kan innebære ny funksjon, andre arbeidsoppgaver eller reduksjon av stillingsprosent. Er aktuelt der helseplagene som fraværet skyldes ikke er midlertidige og det er mulighet for annen funksjon/nye arbeidsoppgaver, alternativt reduksjon av stillingsprosent. 
Aktuelle tiltak: utprøving av aktuelle arbeidsoppgaver/funksjon, alternativt redusert stillingsprosent. I vurdering av redusert stillingsprosent kan faktisk jobbet stillingsprosent siste årene (se også til andre fraværsårsaker her for realistisk bilde) være nyttig å se til. I tillegg kan det være hensiktsmessig å initiere dialog med fastlege for gradert sykemelding i en periode for å prøve ut redusert stillingsprosent.
Det lages plan for oppfølging med hensyn til evaluering. Avsluttet oppfølging innebærer ny arbeidsavtale.
	

	Mål 3: 
Annen stilling i organisasjonen
	Målet er aktuelt i de tilfellene hvor det ikke er mulighet for annen stilling på egen virksomhet, det kan skyldes drift eller at den ansatte har behov for andre arbeidsoppgaver. 
Aktuelle tiltak: kartlegge mulige arbeidsoppgaver som er forenlig med den ansattes helse. Fastlege bør involveres i dialogen. Initiere utprøving på og/eller omplassering til annen arbeidsplass. Plan for oppfølging utarbeides i samråd med «ny» leder. Avsluttet oppfølging innebærer ny arbeidsavtale.
	Virksomhetens retningslinjer for utprøving/omplassering



	Mål 4: 
Arbeid utenfor organisasjonen
	Målet er aktuelt i de tilfellene hvor en ikke lykkes med omplassering i organisasjonen, eller hvor det er åpenbart at den ansattes helse ikke er forenlig med jobb i organisasjonen. Selv om målet er arbeid utenfor foretaket, skal den ansatte følges opp og ivaretas av leder med personalansvar så lenge vedkommende er ansatt i organisasjonen.
NAV må kontaktes for bistand og HR bistår i vurdering om avslutning av arbeidsforholdet. Fastlege bør involveres i dialogen.
	






Oppfølging, evaluering og avslutning
	Aktivitet
	Hvordan
	Verktøy /Hvem kan bistå

	Oppfølgingssamtaler (minimum hver tredje måned)
Anbefaler møte før sykmelding går ut.
	Leder innkaller til oppfølgingssamtaler minst hver tredje måned og ved behov før sykmeldingen utløper. Møtene brukes til å vurdere status, mål, tiltak, behov for bistand og tidspunkt for neste møte. Oppfølgingen dokumenteres underveis og arkiveres i personalmappen når den avsluttes.
Alle oppfølgingsmøtene uavhengig av mål bør inneholde samme struktur og agenda:  
1. Status
2. Hvordan har tiltakene fungert sett opp mot mål?
3. Behov for justering i tiltak eller mål?
4. Behov for bistand fra andre aktører? HR/BHT/NAV/Fastlege
5. Tid for neste møte
	Tidlig og tett på 3.1 Maler (for ledere) - Arbeidsoppgaveskjema


	Avslutning
	Når arbeidsgiver og arbeidstaker er enige om at man har nådd målet med oppfølgingen, skal dette dokumenteres med evaluering av oppfølgingen. Det skal også fremkomme hvordan partene forholder seg til nytt gjentakende, hyppig fravær som kan oppstå.
	Tidlig og tett på 3.1 Maler (for ledere)

